Publication: Magyar Közlöny
Issue: MK-2010-172 (Year: 2010, Number: 172)
Era: contemporary
Section: 1. Az Ötv. 33/C. § (2) bekezdése szerint a bíróság eljárása során a polgári perrendtartásról szóló 1952. évi III. törvény
Paragraph Index: 1081

2. Az Ötv. 33/C. § (1) bekezdése úgy teszi lehetõvé a polgármester tisztségébõl való felfüggesztése iránti kérelem elõterjesztését, hogy ennek további kereteit nem határozza meg. Mindez igen széles körû mérlegelési lehetõséget teremt a bíróság számára. Ezt a mérlegelést szorítja keretek közé az, hogy a 33/C. § (2) bekezdése folytán alkalmazandó Pp. a 156. §-ában részletesen szabályozza az ideiglenes intézkedés kibocsátásának feltételeit és módját. Az Ötv. ez irányú szabályainak hiányában a Pp. 156. § rendelkezései adnak keretet a polgármester tisztségébõl való felfüggesztéséhez. A bíróság ezért a képviselõ-testület ilyen irányú kifejezett kérelmére ideiglenes intézkedéssel akkor rendelheti el magában a kereseti kérelemben foglaltak szerint a polgármester tisztségbõl való felfüggesztését, ha ez közvetlenül fenyegetõ kár elhárítása vagy a jogvitára okot adó állapot változatlan fenntartása, illetve a képviselõ-testület különös méltánylást érdemlõ jogvédelme érdekében szükséges, és az intézkedéssel okozott hátrány nem haladja meg az intézkedéssel elérhetõ elõnyöket. A kérelmet megalapozó tényeket a képviselõ-testületnek valószínûsíteni kell. Az Ötv. 33/C. § (1) bekezdésében szereplõ „egyidejûleg” fordulat azt jelenti, hogy ilyen kérelmet csak a kereset benyújtásával együtt (illetve abban) terjeszthet elõ a képviselõ-testület és arról a pert megindító határozatában az elõírt többség megtartása mellett rendelkeznie kell. A felfüggesztést ideiglenes intézkedésként sem kezdeményezheti önállóan a képviselõ-testület törvényes vagy jogi képviselõje. A Pp. 156. § további szabályainak megfelelõ alkalmazása szerint a felfüggesztés (mint ideiglenes intézkedés) iránti kérelem a keresetlevél benyújtása elõtt nem terjeszthetõ elõ. Az ideiglenes intézkedésrõl a bíróság az elsõ tárgyalás kitûzését megelõzõen is dönthet. [(2) bekezdés] Az ideiglenes intézkedés tárgyában a bíróság soron kívül határoz. [(3) bekezdés] A bíróság döntése elõtt a feleket személyesen meghallgatja, ami a képviselõ-testület esetén annak törvényes képviselõje meghallgatását jelenti, illetve lehetõvé teszi, hogy a kérelemre írásban nyilatkozzanak. A felek meghallgatása csak rendkívül sürgõs szükség esetében, valamint akkor mellõzhetõ, ha a fél a meghallgatásra kitûzött határnapot, illetve határidõt elmulasztja. [(4) bekezdés] A felfüggesztésre vonatkozó döntéssel kapcsolatban bizonyítás lefolytatásának csak akkor van helye, ha a kérelem e nélkül érdemben nem bírálható el. [(5) bekezdés] A felfüggesztés iránti kérelemrõl a bíróság végzésben határoz, amely ellen külön fellebbezésnek van helye. [(6) bekezdés] A teljesítési határidõ (azaz a felfüggesztés ténye) – ha a bíróság másként nem rendelkezik – a végzés írásbeli közlését követõ napon kezdõdik. [(7) bekezdés] A végzés elõ zetesen végrehajtható (231–232. §). A végzés mindaddig hatályban marad, amíg azt a bíróság a felek bármelyikének kérelmére – a másik fél meghallgatása (113. §) után – hozott végzésével vagy ítéletében hatályon kívül nem helyezi. Ha az elsõfokú bíróság a felfüggesztésrõl szóló határozatát ítéletében (permegszüntetõ végzésében) nem helyezte hatályon kívül, az elsõfokú ítélet (permegszüntetõ végzés) jogerõre emelkedésével a felfüggesztés a hatályát veszti. [(8) bekezdés]

Source: https://magyarkozlony.hu/hivatalos-lapok/7fc1f0a2dd2efe55a1877e1f4c0fe24ec242f01b/dokumentumok/28f7853484cc198922e043ac248d029c13f372e9/letoltes